തട്ടുംപുറത്ത് അച്യുതൻ

*2018ൽ പുറത്തിറങ്ങിയ [[മലയാളം|മലയാള]] [[ഹാസ്യ ചലച്ചിത്രം|ഹാസ്യ ചലച്ചിത്രമാണ്]]  *'തട്ടുംപുറത്ത് അച്യുതൻ**'. എം. സിന്ധുരാജ് തിരക്കഥയെഴുതി ലാൽ ജോസ് സംവിധാനം ചെയ്ത ചലച്ചിത്രമാണിത്. 2018-ൽ പുറത്തിറങ്ങിയ ഈ ചിത്രത്തിൽ കുഞ്ചാക്കോ ബോബനാണ് നായകനായി അഭിനയിച്ചിരിക്കുന്നത്.  നവാഗതരായ ശ്രവണ, തേജസ് ജ്യോതി എന്നിവരും ഇതിലുണ്ട്. റോബി രാജ് ഛായാഗ്രഹണവും രഞ്ജൻ എബ്രഹാം എഡിറ്റിംഗും നിർവ്വഹിച്ചു. 

## കഥാസാരം
അച്ഛൻ ഗംഗാധരനൊപ്പം ഒരു ഗ്രാമത്തിലാണ് അച്യുതൻ താമസിക്കുന്നത്. തന്റെ ജീവിതത്തിലും ലളിതമായ ഗ്രാമീണ ജീവിതത്തിലും അച്യുതൻ സംതൃപ്തനാണ്. കടയിൽ കാഷ്യറായി ജോലി ചെയ്യുന്ന അച്യുതൻ ഒഴിവുസമയങ്ങളിൽ ചെല്ലപറമ്പിൽ ക്ഷേത്രത്തിൽ സന്നദ്ധസേവനം നടത്തുന്നു. സുഹൃത്ത് മധു ഒരു ബിസിനസ്സ് തുടങ്ങുന്നതിനായി സ്വന്തം വീട്ടിൽ നിന്ന് പണം മോഷ്ടിക്കുമ്പോൾ കൂടെ കൂടാനായി അച്യുതനെ പ്രേരിപ്പിക്കുന്നു. എന്നാൽ കവർച്ചയ്ക്കിടയിൽ വീട്ടിലുള്ളവർ ഉണരുകയും അച്യുതനെ പിടികൂടുകയും ചെയ്യുന്നു.  മധു പണവുമായി അപ്രത്യക്ഷനാവുന്നതോടെ കവർച്ചയുടെ പൂർണ്ണ ഉത്തരവാദിത്വം അച്യുതന്റെ തലയിലാവുന്നു. അയാൾക്ക് ജോലി നഷ്ടപ്പെടുന്നു, ഗ്രാമത്തിലെ ഏത് കുറ്റകൃത്യത്തിനും പോലീസ് അവനെ പിടികൂടുന്നു. അതിനിടെ, ക്ഷേത്രത്തിലെ ഭണ്ടാരപ്പെട്ടി വൃത്തിയാക്കുന്നതിനിടയിൽ, ദേവനെ അഭിസംബോധന ചെയ്ത ഒരു കത്ത് അച്യുതൻ കണ്ടെത്തുന്നു. മകളുടെ കാമുകനായിരുന്ന വ്യക്തിയിൽ നിന്നും ബ്ലാക്ക്‌മെയിലിങ് നേരിടുന്ന പെൺകുട്ടിയുടെ അമ്മയായിരുന്നു ദേവനോട് ഈ സഹായാഭ്യാർത്ഥന നടത്തിയിരുന്നത്. അച്യുതൻ, ഈ പ്രശ്നത്തിൽ ഇടപെട്ടുതുടങ്ങുന്നതോടെ ആരംഭിക്കുന്ന സംഭവവികാസങ്ങളിലൂടെ ചിത്രം കടന്നുപോകുന്നു.

## അഭിനേതാക്കൾ

* കുഞ്ചാക്കോ ബോബൻ - അച്ചു എന്ന അച്യുതൻ
* ശ്രാവണ ടിഎൻ - ജയലക്ഷ്മി എന്ന ജയ
* കലാഭവൻ ഷാജോൺ  - സബ് ഇൻസ്പെക്ടർ ജസ്റ്റിൻ ജോൺ
* മാസ്റ്റർ ആദിഷ് പ്രവീൺ  - കുഞ്ഞൂട്ടൻ
* ഹരീഷ് കണാരൻ - ഷൗക്കത്ത് 
* ബിജു സോപാനം - ശേഖരൻ നമ്പൂതിരി
* കൊച്ചു പ്രേമൻ - കുമാരനാശാൻ 
* അനിൽ മുരളി - സിമിത്തേരി ബാബു
* സന്തോഷ് കീഴാറ്റൂർ - ശേഖരൻ നമ്പൂതിരിയുടെ ബന്ധു
* ഇർഷാദ് - പട്ടർ ജോസഫ്
* ജോണി ആന്റണി - കരാട്ടെ സുകുമാരനായി 
* താര കല്യാൺ - നിർമല 
* വീണാ നായർ - സുനന്ദയായി 
* വിജയരാഘവൻ - രാജൻ
* സീമ ജി.നായർ - രാജന്റെ ഭാര്യ ലതിക
* നെടുമുടി  വേണു - ഗംഗാധരൻ
* ബിന്ദു പണിക്കർ - ഗിരിജ
* തേജസ് ജ്യോതി - ബിനോയി
* ആർ.വിശ്വ - മധു
* ആൻ സലീം - രേഷ്മയായി 
* വെങ്കിടേഷ് വിപി - മുത്തുമണി രാധേ എന്ന ഗാനമാലപിക്കുന്ന ഗായകൻ (ഔദ്യോഗിക സംഗീത വീഡിയോ)
* റോഷൻ ഉല്ലാസ് - വിജയ്
* മാളവിക കൃഷ്ണദാസ് - വധു 
* സിദ്ധി വിനായക് - ബിനോയിയുടെ സുഹൃത്ത്
* മീനാക്ഷി രവീന്ദ്രൻ  - വിവാഹ അതിഥി
* ആമിന നിജാം - വിവാഹ അതിഥി
* സേതു ലക്ഷ്മി - അമ്മിണി 
* സുബീഷ് സുധി - സുനിയപ്പൻ
* സതി പ്രേംജി - കുഞ്ഞൂട്ടൻ്റെ മുത്തശ്ശി
* അഞ്ജന അപ്പുക്കുട്ടൻ - അംബുജമായി 
* ഷൈനി ടി രാജൻ - കൗസല് 
* ബിനു അടിമാലി - പോലീസ് കോൺസ്റ്റബിൾ
* ദിനേശ് ഏങ്ങൂർ - ഓട്ടോ ഡ്രൈവർ

## നിർമ്മാണം
ഷെബിൻ ബക്കർ പ്രൊഡക്ഷൻസിന്റെ ബാനറിൽ ഷെബിൻ ബക്കറാണ് ചിത്രം നിർമ്മിച്ചിരിക്കുന്നത്. 2018 സെപ്റ്റംബറിൽ ചിത്രീകരണം ആരംഭിച്ചു.   കണ്ണൂരിലെ തളിപ്പറമ്പിലാണ് ചിത്രത്തിന്റെ ഭൂരിഭാഗവും ചിത്രീകരിച്ചത്.

## പ്രകാശനം
2018 ഡിസംബർ 22 നാണ് ചിത്രം റിലീസ് ചെയ്തത്.

## സ്വീകരണം
നിരൂപകരിൽ നിന്ന് സമ്മിശ്ര പ്രതികരണമാണ് ചിത്രത്തിന് ലഭിച്ചത്. സിഫി ചിത്രത്തെ 3/5 റേറ്റുചെയ്‌തു കൂടാതെ "ചിത്രം ഒരു എന്റർടെയ്നർ ആണ്" എന്ന് പ്രസ്താവിച്ചു. &#x5B; *[[വിക്കിപീഡിയ:Citation needed|<span title="This claim needs references to reliable sources. (September 2020)">അവലംബം ആവശ്യമാണ്</span>]]* &#x5D; ഫിലിമിബീറ്റ് ഇതിന് 3/5 നൽകി.

## ഗാനങ്ങൾ
ബി ആർ പ്രസാദ്, അനിൽ പനച്ചൂരാൻ എന്നിവരാണ് ചിത്രത്തിലെ ഗാനങ്ങൾ എഴുതിയിരിക്കുന്നത്.

* "മംഗളകാരക" - സുദീപ് കുമാർ, മഞ്ജരി, ആവണി
* "മഴ വരാനണ്ടേ" - അനിൽ പനച്ചൂരാൻ
* "മുത്ത് മുത്ത് രാധേ" - വിജേഷ് ഗോപാൽ, കോറസ്
* "നെഞ്ചിനുള്ളിലാകെ" - വിനീത് ശ്രീനിവാസൻ, രാധിക നാരായണൻ
* "വിടില്ല പൂണ്ട കള്ളാ" - കെ എസ് ചിത്ര, സുജാത മോഹൻ

## അവലംബങ്ങൾ

## പുറത്തേക്കുള്ള കണ്ണികൾ

* 
* Thattumpurath Achuthan on Nowrunning.com
വർഗ്ഗം:2018-ലെ ചലച്ചിത്രങ്ങൾ